**АСОЦИАЦИЯ**

**ПО ВОДОСНАБДЯВАНЕ И КАНАЛИЗАЦИЯ НА ОБОСОБЕНАТА ТЕРИТОРИЯ, ОБСЛУЖВАНА ОТ „ВИК“ ООД, гр. Добрич**

**ПРОТОКОЛ № 1 / 07.03.2016 год.**

от

редовно заседание на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич (Асоциация по ВиК - Добрич), проведено на 07.03.2016 год. от 13:30 часа в зала „Пресцентър“ при Областна администрация-Добрич

Днес, 07.03.2016 г. от 13:30 ч. в зала „Пресцентър“ на Областна администрация– Добрич се проведе редовно заседание на Общото събрание на Асоциацията по ВиК - Добрич.

Съгласно изискването на Правилника за организацията и дейността на асоциациите по водоснабдяване и канализация (ПОДАВиК), чрез регистрация в присъствения списък беше извършена проверка за наличието на необходимия кворум за провеждане на заседанието.

Според присъствения лист, който е неразделна част от настоящия протокол, на заседанието присъстват следните представители на държавата и общините със съответните мандати:

**1. Детелина Николова -** Областен управител на област Добрич и председател на Асоциацията по ВиК – Добрич.

**2. Николай Ангелов -** кмет на Община Балчик.

**3. Валентин Димитров -** кмет на Община Генерал Тошево

**4. Йордан Йорданов -** кмет на Община Добрич

**5. Тошко Петков -** кмет на Община Добричка

**6. Елица Замфирова -** представител на Община Каварна

**7. Добри Стефанов -** кмет на Община Крушари

**8. Марияна Димитрова-Бобева -** представител на Община Шабла

при отсъствието на представител на Община Тервел като наличието на мандат се установи както следва за:

**1. Детелина Николова -** Областен управител на област Добрич и председател на Асоциацията по ВиК – Добрич - Решение № РД-02-14-143/25.02.2016 г. на Министъра на регионалното развитие и благоустройството и Пълномощно № 08-00-351/ 29.01.2016г. на Министъра на околната среда и водите

**2. Николай Ангелов –** кмет на Община Балчик - Решение №58 от Протокол №7/ 25.02.2016 год. на Общински съвет - Балчик

**3. Валентин Димитров -** кмет на Община Генерал Тошево - Решение №2-21 от Протокол №2/07.03.2016 год. на Общински съвет – Генерал Тошево

**4. Йордан Йорданов -** кмет на Община Добрич - Решение №5-10 от Протокол №5/23.02.2016 год. на Общински съвет – Добрич

**5. Тошко Петков -** кмет на Община Добричка - Решение №120 от Протокол №6/25.02.2016 год. на Добрички общински съвет

**6. Елица Замфирова -**упълномощенпредставител на Община Каварна - Решение №63 от Протокол №6/01.03.2016 год. на Общински съвет – Каварна

**7. Добри Стефанов -** кмет на Община Крушари - Решение №2/22 от Протокол №2/25.02.2016 год. на Общински съвет – Крушари

**8. Марияна Димитрова-Бобева -** упълномощенпредставител на Община Шабла - Решение №47 от Протокол №8/07.03.2016 год. на Общински съвет – Шабла

След запознаване с резултатите за присъствието и наличието на мандати, г-жа Детелина Николова- Областен управител на област Добрич и Председател на Асоциацията по ВиК- Добрич уведоми, че в залата присъстват като мандатоносители представителят на държавата и представители на 7 общини от общо 8 общини с общ процентен сбор от **94,46%** от гласовете в Общото събрание, което прави заседанието редовно по смисъла на чл.198в, ал.7 от Закона за водите и чл.14, ал.1, изр. първо от Правилника за организацията и дейността на асоциациите по водоснабдяване и канализация и го обяви за открито.

Членовете на Общото събрание бяха информирани от председателстващия, че с Решение № РД-02-14-143/25.02.2016 г. на Министъра на регионалното развитие и благоустройството и Пълномощно № 08-00-351/ 29.01.2016г. на Министъра на околната среда и водите му е даден мандат да представлява държавата на днешното заседание на Общото събрание, притежавайки 35% от всички гласове, като напомни на всички присъстващи, че заседанието на Общото събрание е открито за представители на средствата за масова информация и обществеността.

Присъстващите бяха уведомени, че предвид важността на решенията, които предстоят да се гласуват и очакваното подписване на договора между Асоциацията по ВиК – Добрич и „ВиК” ООД, гр.Добрич, на заседанието присъстват представители на Министерството на регионалното развитие и благоустройството начело с г-жа Ивета Маринова- началник отдел „Стратегическо управление“ и Управителят на „ВиК” ООД, гр.Добрич - инж.Петър Калчев.

В изпълнение на чл. 12, ал.4 и ал.5 от Правилника за организацията и дейността на асоциациите по ВиК, на заседанието присъстват ВиК експертът – г-н Росен Павлов и финансовият експерт - г-жа Мими Атанасова.

Напомнено бе отново, че решенията на Общото събрание се вземат с мнозинство от три четвърти от всички гласове (чл.198в, ал.9 от Закона за водите), след което бе обявявено заседанието за открито като г-жа Детелина Николова пожелава ползотворна работа.

В изпълнение на изискването и възможността на текста на чл.12, ал.8 от ПОДАВиК, предложено бе преброяването при бъдещите гласувания да бъде извършвано не от главния секретар (поради липсата на все още назначен такъв), а от служителя - експерт по ВиК - г-н Росен Павлов.

Предложението бе прието с гласовете на представителите на държавата и на 7 общини с право на глас- общ брой гласове- 94,46% от гласовете в Общото събрание.

Първо бе напомнено, че има настъпила промяна на статута и наименованието на ВиК оператора- от „Водоснабдяване и канализация“ ЕООД, гр.Добрич във „Водоснабдяване и канализация“ ООД, гр.Добрич, което е вписано в Търговския регистър, считано от 03.02.2016 год. В тази връзка са коригирани всички последващи проекто решения, за което общините са били уведомени с писма с Изх.№ АВиК-06-1-1/16.02.2016 г.

Представен бе проекта за дневен ред, който е бил изпратен на членовете на Асоциацията по ВиК - Добрич с писмо № АВиК-06-1-1/29.01.2016 г.

Писмата до кметовете на общини, както и материалите по дневния ред на заседанието са били публикувани на електронната страница на Областна администрация - Добрич, раздел „Асоциация по ВиК,” с което са изпълнени изискванията на чл.10, ал.2 и ал.6 от ПОДАВиК.

Председателят на АВиК - Добрич - г-жа Детелина Николова предложи за промяна в дневен ред в следния му вид - предложение за отпадане на точка 7- *„Приемане решение за предоставяне стопанисването, поддържането и експлоатацията на пречиствателна станция за отпадъчни води, състояща се от 6 самостоятелни обекта, всеки с индивидуален идентификатор, подробно описани в Акт №101 за публична общинска собственост и канализационна мрежа гр.Каварна на „ВиК“ ЕООД, гр.Добрич, със седалище и адрес на управление гр.Добрич, бул.“Трети март“ №59, действащ като оператор на съответната обособена територия.“.*

Това се обуславя от факта, че този актив е описан в последствие в Приложенията на Договора и Протоколите между МРРБ и община Каварна.

ПРОЕКТ ЗА ДНЕВЕН РЕД:

1. Регистрация на присъстващите и проверка за наличие на необходимия кворум за провеждане на заседанието на Общото събрание на Асоциация по ВиК – Добрич.

2. Откриване на общото събрание от Председателя на Асоциацията и уведомяване на членовете за разпределението на гласовете в общото събрание, съгласно резултатите от изчерпателното преброяване на населението, извършено по реда на Закона за преброяване на населението и жилищния фонд в Република България през 2011 г.

3. Приемане от Асоциацията по ВиК на Годишен отчет за дейността на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.

Докладва: Д. Николова – Председател АВиК - Добрич

4. Приемане от Асоциацията по ВиК на Отчета за изпълнение на бюджета на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.

Докладва М. Атанасова- финансов експерт

5. Приемане от Асоциацията по ВиК на бюджета на Асоциацията по водоснабдяване и канализация в обособената територия, обслужвана от „ВиК” ООД, гр. Добрич за 2016 год.

Докладва М. Атанасова- финансов експерт

6. Обсъждане и съгласуване от Асоциацията по ВиК на основание чл. 198в, ал. 4, т. 5 от Закона за водите на Допълнителния бизнес план за развитие на дейността на „ВиК” ООД, гр.Добрич в съответствие с удължения срок на настоящия регулаторен период до 31.12.2016 година. съгласно разпоредбите на § 14, ал. 1 от Преходните и заключителни разпоредби към Закона за изменение и допълнение на Закона за водите (обн. - ДВ, бр. 103 от 2013 г., изм. и доп. - ДВ, бр. 58 от 2015 г.)

Докладва П. Калчев- управител „ВиК“ ООД, Добрич

7. Приемане на решение за сключване на договор за стопанисване, поддържане и експлоатация на ВиК системите и съоръженията, както и предоставянето на ВиК услуги на потребителите по реда на Закона за водите (чл. 198п, ал. 1, предложение първо от Закона за водите), със съществуващия ВиК оператор – „ВиК“ ООД, гр.Добрич, съгласно чл. 198в, ал. 4, т. 2 от Закона за водите и чл. 34, ал. 1 и ал. 2 от Правилника за организацията и дейността на асоциациите по водоснабдяване и канализация.

Докладва: Д. Николова – Председател АВиК - Добрич

8. Други

Направено бе запитване към присъстващите членове на Общото събрание за предложения за допълнение към дневния ред.

Предложения за допълнение към дневния ред не бяха направени.

Обявявена бе процедура по гласуване по така предложения проект за дневен ред.

С гласовете на 8 членове на асоциацията и с общо 94,46% процента от гласовете на членовете в Общото събрание бе приет предложеният проект за дневен ред на заседанието.

По **първа точка** от дневния ред:

Регистрацията беше вече проведена и отчетена. Налице бе кворум за провеждане на заседание.

По **втора точка** от дневния ред:

На вниманието на членовете на Общото събрание бе предоставена таблицата с квотите и гласовете за всяка община-член на АВиК - Добрич.

На основание чл.198 в, ал.8 от Закона за водите, §36 от ПЗР към ЗИД на Закона за водите, както и официалните резултати от преброяване на населението и жилищния фонд през 2011 г., Общото събрание на Асоциацията по В и К в обособена територия Добрич съгласува процентното съотношение на гласовете в Асоциацията по В и К в обособена територия Добрич, както следва:

|  |  |  |  |
| --- | --- | --- | --- |
|  | **Численост на населението от последното преброяване 2011 г. (бр.)** | **Численост на населението от последното преброяване 2011 г. (%)** | **Процентен дял на гласовете на общините на база 65% от общия брой гласове в Общото събрание на В и К Асоциацията** |
| **Общини** |
|  |
| **БАЛЧИК** | 20 317 | 10,71% | **6,96%** |
| **ГЕНЕРАЛ-ТОШЕВО** | 15 097 | 7,96% | **5,17%** |
| **ДОБРИЧ-ГРАД** | 91 030 | 47,99% | **31,20%** |
| **ДОБРИЧКА** | 22 081 | 11,64% | **7,57%** |
| **КАВАРНА** | 15 358 | 8,10% | **5,26%** |
| **КРУШАРИ** | 4 547 | 2,40% | **1,56%** |
| **ТЕРВЕЛ** | 16 178 | 8,53% | **5,54%** |
| **ШАБЛА** | 5 069 | 2,67% | **1,74%** |
| **Общо ОБЛАСТ ДОБРИЧ** | **189 677** | **100%** | **65,00%** |
|  |  |  |  |
| **Процентен дял на Държавата**  **в Общото събрание на В и К Асоциацията** | | | **35%** |
| **ОБЩО** | | | **100%** |

По **трета** точка от дневния ред:

„Приемане от Асоциацията по ВиК на Годишен отчет за дейността на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“

Г-жа Детелина Николова- председател на АВиК представи годишния отчет и направи презентация по изпълнение на дейностите на АВиК- Добрич за 2015 г.

Проект на Решение:

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич приемат Годишен отчет за дейността на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“

Направено бе предложение за изказване на бележки, мнения и въпроси.

Мнения, предложения за допълване или въпроси не бяха направени.

Обявявена бе процедура по гласуване по така предложения проект на Решение:

8 (осем) - „За“, 0 (нула) - “Против“, 0 (нула) - „Въздържали се“

С 94,46 % от гласовете на Общото събрание на АВиК-Добрич беше взето следното **Решение 1-1/07.03.2016 г. :**

**„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич приемат Годишен отчет за дейността на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“**

По **четвърта** точка от дневния ред:

„Приемане от Асоциацията по ВиК на Отчета за изпълнение на бюджета на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“

Докладва М. Атанасова- финансов експерт

Г-жа Мими Атанасова – финансов експерт подбробно представи изпълнението на бюджета за 2015 год. с нужните разяснения и пояснения, по обобщени пера и параграфи.

Проект на Решение:

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич приемат Отчета за изпълнение на бюджета на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“

Направено бе запитване за допълнителни бележки или въпроси.

Мнения, предложения за допълване или въпроси не бяха направени.

Обявявена бе процедура по гласуване по така предложения проект на Решение:

8 (осем) - „За“, 0 (нула) - “Против“, 0 (нула) - „Въздържали се“

С 94,46 % от гласовете на Общото събрание на АВиК-Добрич беше взето следното **Решение 1-2/07.03.2016 г. :**

**„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич приемат Отчета за изпълнение на бюджета на Асоциацията по водоснабдяване и канализация в обособената територия, обслужвана от „ВиК” ЕООД, гр. Добрич за 2015 год.“**

По **пета** точка от дневния ред:

„Приемане от Асоциацията по ВиК на бюджета на Асоциацията по водоснабдяване и канализация в обособената територия, обслужвана от „ВиК” ООД, гр. Добрич за 2016 год.“

Докладва М. Атанасова- финансов експерт

Г-жа Мими Атанасова – финансов експерт представи новия бюджет на Асоциацията за 2016 год., както и задълженията по вноските на всяка една от общините-членки на АВиК- Добрич за текущата година.

Проект на Решение:

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, Добрич приемат бюджета на Асоциацията по водоснабдяване и канализация в обособената територия, обслужвана от „ВиК” ООД, гр. Добрич за 2016 год.“

Отново бе направено предложение за изказвания, мнения, бележки, допълнения и въпроси.

Г-н Николай Ангелов – кмет на община Балчик пожела да изкаже някои свои съображения относно така представения проект на бюджет. Според него Асоциацията е все още куха структура и не се нуждае от допълнителни кадри. Той припомни, че цялата дейност на Асоциацията през 2015 г. се състои в провеждането на едно-единствено заседание. Той попита дали някой може да му каже какво ще работят през цялата година тези трима души и какво ще прави този ВиК специалист там? „Ние ще станем може би най-скъпото структурно звено в тази държава. Едно заседание на тази Асоциация в годината ще ни струва 60 хил.лв. Ясно е, че държавата е решила да вдигне бюджета, сега ще изхарчим 70 хил., за да покажем на държавата, че можем да харчим пари.“ Той запита какво ще вършат през 2016 г. тези хора – ще предадават собствеността на ВиК? „Няма да я предадем, гарантирам ви го, това е нещо, което се върти в публичното пространство от 2004 г. и още не е факт” – посочи в изказването си още кметът на Балчик.

Госпожа Ивета Маринова от МРРБ припомни, че на асоциациите са възложени контролни функции по изпълнението на договора за стопанисване, който ще бъде сключен днес между ВиК оператора и общините, собственици на съоръженията. Според закона, Асоциацията по ВиК е натоварена зорко да бди и за изпълнението на бизнес-плана на оператора, инвестиционната му програма, начин на обслужване, аварийни планове и т.н., вкл. огледи на обекти. И не само това. Изводът бе, че има предостатъчно работа, която да уплътни времето на експертите в асоциацията. Законът за водите разчита много на дейността на ВиК Асоциациите. Това е част от реформата, която се извършва във ВиК отрасъла. Ако миналата година Асоциациите са имали частична работа, това е едно забавяне, което ние сега се надяваме да преодолеем и да бъдат изпълнявани функциите им такива, каквито са залегнали в закона и в техния правилник. Освен финансовата и правната част има и една много съществена ВиК дейност – да се оглеждат обекти, да се съблюдава документация и всичко това трябва да бъде в рамките на познанията на един ВиК инженер и по закон и правилник задължително би трябвало да има такъв специалист.

Г-жа Детелина Николова припомни, че за назначаването на трима експерти има решение на Общото събрание още от 2014-та година, но едва в края на миналата са назначени двама.

Други изказвания не бяха направени.

Обявявена бе процедура по гласуване по така предложения проект на Решение:

7 (осем) - „За“, 1 (един) - “Против“ (Община Балчик), 0 (нула) - „Въздържали се“

С 87,50 % от гласовете на Общото събрание на АВиК-Добрич беше взето следното **Решение 1-3/07.03.2016 г. :**

**„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич приемат Бюджета на Асоциацията по водоснабдяване и канализация в обособената територия, обслужвана от „ВиК” ООД, гр. Добрич за 2016 год.“**

По **шеста** точка от дневния ред

„Обсъждане и съгласуване от Асоциацията по ВиК на основание чл. 198в, ал. 4, т. 5 от Закона за водите на Допълнителния бизнес план за развитие на дейността на „ВиК” ООД, гр.Добрич в съответствие с удължения срок на настоящия регулаторен период до 31.12.2016 година. съгласно разпоредбите на § 14, ал. 1 от Преходните и заключителни разпоредби към Закона за изменение и допълнение на Закона за водите (обн. - ДВ, бр. 103 от 2013 г., изм. и доп. - ДВ, бр. 58 от 2015 г.)“

Докладва инж.П. Калчев- управител „ВиК“ ООД, гр.Добрич

В краткото си изложение г-н Петър Калчев акцентира, че бизнес планът е изготвен от ВиК оператора в изпълнение на чл.198м, ал.1 от Закона за водите въз основа на инвестиционната програма, на генералния план и генералния план на агломерации, а изискването за съгласуване от Асоциацията по ВиК се съдържа в текста на чл.198м, ал.2, изр. първо от Закона за водите, като във второто изречение на посочения текст е предвидена и възможност при наличие на несъответствия с инвестиционните програми и генералните планове Асоциацията по ВиК да го върне за доработка с мотивирано становище и указания.

Документът е представен като допълнителен бизнес план, тъй като регулаторния период е удължен с една година, като това е станало на основание публикувания в ДВ, бр. 58/31.07.2015 година Закон за изменение и допълнение на Закона за водите, където в § 60 на Преходните и заключителни разпоредби е направено изменение на §14 от Закона за изменение и допълнение на Закона за водите (ДВ, бр.103/2013 г.) по отношение срока на настоящия регулаторен период, като същия е удължен до 31.12.2016 година.

На основание чл.198м, ал.3 от Закона за водите бизнес плана следва да бъде одобрен по реда на Закона за регулиране на водоснабдителните и канализационните услуги и с оглед на това е изпратен от „Водоснабдяване и канализация” ООД - Добрич на Комисията по енергийно и водно регулиране. Процесът е активен и динамичен и като има нова и актуална информация, тя се предоставя от страна на „ВиК“ ООД, гр.Добрич на компетентните органи.

Стратегическата цел на ВиК – Добрич е до 2020 г. да осигури качествено и непрекъснато водоснабдяване, отвеждане и пречистване на отпадъчни води за потребителите, осигурявайки минимална рентабилност от дейността на дружеството средно за периода.

За пръв през 2015 година, макар и с малко, дружеството е на печалба с 10 хил.лв., информира инж. Калчев. За сравнение той даде пример с 2014 г., когато компанията е била на загуба с 6 млн. лв. С около 1 млн.лв. са снижени разходите на ВиК за електроенергия през 2015 г., стана ясно още от доклада на г-н Калчев. Той информира, че дружеството поддържа 3 393 км водопроводна мрежа, от които 1 831 км в населените места, 100 помпени станции и около 200 водоизточници.

Сред най-големите проблеми на дружеството е завишеното съдържание на нитрати и сероводород в питейната вода, които не могат да бъдат пречистени. „В момента чрез разреждане на водата успяваме да балансираме на повечето места, но този проблем ще се задълбочава и в бъдеще, затова трябва да търсим устойчив водоизточник, който да осигури по-чиста вода”, допълни г-н Калчев. Остарелите и амортизирани пречиствателни станции в областта, с изключение на тази в община Балчик, също бе отчетено като проблем.

Проект на Решение:

„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич съгласуват допълнителния бизнес план за развитие на дейността на „Водоснабдяване и канализация” ООД, гр.Добрич в съответствие с удължения срок на настоящия регулаторен период до 31.12.2016 година“.

Направено бе запитване за наличие на допълнения, бележки и въпроси

Не бяха направени препоръки и бележки.

Обявявена бе процедура по гласуване по така предложения проект на Решение:

8 (осем) - „За“, 0 (нула) - “Против“, 0 (нула) - „Въздържали се“

С 94,46 % от гласовете на Общото събрание на АВиК-Добрич беше взето следното **Решение 1-4/07.03.2016 г. :**

**„Членовете на Общото събрание на Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич съгласуват допълнителния бизнес план за развитие на дейността на „Водоснабдяване и канализация” ООД, гр.Добрич в съответствие с удължения срок на настоящия регулаторен период до 31.12.2016 година“.**

По **седма** точка от дневния ред

„Приемане на решение за сключване на договор за стопанисване, поддържане и експлоатация на ВиК системите и съоръженията, както и предоставянето на ВиК услуги на потребителите по реда на Закона за водите (чл. 198п, ал. 1, предложение първо от Закона за водите), със съществуващия ВиК оператор – „ВиК“ ООД, гр.Добрич, съгласно чл. 198в, ал. 4, т. 2 от Закона за водите и чл. 34, ал. 1 и ал. 2 от Правилника за организацията и дейността на асоциациите по водоснабдяване и канализация.“

Докладва: Д. Николова – Председател АВиК

Г-жа Николова- областен управител на област Добрич и Председател на АВиК – Добрич подчерта пред членовете на Асоциацията по ВиК, че Законът за водите е инструмента за постигане на реформата в отрасъла и че една от стъпките за постигане на тази цел е създаването на асоциациите и подписването на договор между съответната асоциация по ВиК и определения за съответната обособена територия ВиК оператор.

През 2014 и 2015 година, в изпълнение на указанията на Министерството на регионалното развитие и благоустройството е била активизирана дейността по подготовка на всички необходими документи и осъществяване на предвидените процедури, за да се достигне до вземане на решение за сключване на договор между Асоциацията по ВиК и определения ВиК оператор.

В този период пред общините и Асоциацията по ВиК – Добрич е имало две основни задачи – сами или със съдействието на тогава „ВиК” ЕООД, гр.Добрич да отстранят неточностите в списъците с ВиК системи и съоръжения и да се започне работа по изготвянето на договора между Асоциацията по ВиК и определения ВиК оператор - от типовия му вариант до окончателния му такъв, с конкретни клаузи и параметри.

Това е била голяма по обем работа, изискваща както експертни знания, така и много внимание, съсредоточеност и настойчивост.

Беше обърнато особено внимание на извършената работа от експертите от МРРБ, които проявиха необходимата ангажираност, за да подготвят списъците по Приложение 1 на договора и окончателните протоколи за разпределяне на собствеността на активите.

По изготвянето на договора в окончателния му вид са били проведени множество работни срещи на служители на асоциацията с ръководството и представители на ВиК оператора, а така също с експерти от МРРБ, както поотделно, така и тристранен формат.

Всички усилия, които са положени, са имали една цел – да се подготвят всички необходими документи с такова съдържание, което да мотивира общинските съвети да приемат решение за сключване на договора.

Предвид изискването на чл. 6, ал.1, т. 5 и чл.21, ал. 3 от Закона за регулиране на водоснабдителните и канализационни услуги договорът е бил изпратен за одобряване и становище от Комисията за енергийно и водно регулиране, откъдето е получен отговор с писмо Изх. № В-04-00-10/23.02.2016 год., че същият е съобразен със становище в Протокол № 170 на проведено закрито съвещание от 15.12.2014 година на КЕВР.

На общинските съвети и на кметовете на общини окончателния вариант на договора е бил изпратен с писмо Изх. № АВиК-06-1-1 /15.12.2015 год. и електронни приложения по е-мейл от 21.12.2016 год.

Беше дадена думата на представителите на общините за изказвания, мнения и съображения, предвид решенията на общинските съвети.

Изказвания не бяха направени.

Предложено бе за гласуване следното предложение на решение по **седма** точка от дневния ред:

„Членовете на общото събрание приемат решение за сключване на договор между Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич и определения с решение на общото събрание от 26.02.2015 година оператор - „Водоснабдяване и канализация” ООД, гр.Добрич, за стопанисване, поддържане и експлоатация на ВиК системи и съоръжения и предоставяне на ВиК услуги на потребителите, съгласно чл.198, ал.4, т.2 от Закона за водите и чл.34, ал.1 и ал.2 от Правилника за организацията и дейността на асоциациите по водоснабдяване и канализация.“

Обявявена бе процедура по гласуване по така предложения проект на Решение:

8 (осем) - „За“, 0 (нула) - “Против“, 0 (нула) - „Въздържали се“

С 94,46 % от гласовете на Общото събрание на АВиК-Добрич беше взето следното **Решение 1-5/07.03.2016 г. :**

„Членовете на общото събрание приемат решение за сключване на договор между Асоциацията по водоснабдяване и канализация на обособената територия, обслужвана от „Водоснабдяване и канализация” ООД, гр.Добрич и определения с решение на общото събрание от 26.02.2015 година оператор - „Водоснабдяване и канализация” ООД, гр.Добрич, за стопанисване, поддържане и експлоатация на ВиК системи и съоръжения и предоставяне на ВиК услуги на потребителите, съгласно чл.198, ал.4, т.2 от Закона за водите и чл.34, ал.1 и ал.2 от Правилника за организацията и дейността на асоциациите по водоснабдяване и канализация.“

По точка **осма** от дневния ред ”Други” беше запитано дали има предложения за изказвания.

Нямаше предложения за допълнения и изказвания.

Предвид изчерпване на дневния ред на заседанието, областният управител на област Добрич – г-жа Детелина Николова изказа своята благодарност на всички за участието и отбеляза, че днес беше взето едно от най-важните решения в проведените досега заседания на Общото събрание, а именно това за сключване на Договор между Асоциацията по водоснабдяване и канализация – Добрич и определения оператор „Водоснабдяване и канализация” ООД, гр.Добрич

Това решение е станало възможно благодарение на проявената настойчивост и активност от страна на служителите на Асоциацията по ВиК – Добрич, на проявеното разбиране и съдействие от страна на общинските съвети, на кметовете, представляващи общините в асоциацията, на експертите в общинските администрации и на служители на областната администрация, ангажирани с отделни задачи.

Акцентирано бе и на обстоятелството, че беше получено необходимото съдействие от различни нива в МРРБ – от министър Лиляна Павлова, от заместник-министър Николай Нанков и от експертите от Дирекция „ВиК” на Министерството на регионалното развитие и благоустройството, които проявиха изключително разбиране, чувство за отговорност и търпение, и с чиято помощ бяха отстранени всички неясноти и проблеми.

В тази връзка бе изказвана нейната искрена благодарност на всички споменати по-горе участници в този труден процес и уверението, че приетото решение за сключване на договор ще има своите благоприятни последици за развитието на дейността на ВиК оператора, в повишаване качеството на предоставяните услуги и не на последно място – в откриването на възможности за работа по проекти, финансирани от европейските фондове.

Наличието на решение по т.7 за сключване на договор между Асоциацията по ВиК – Добрич и определения оператор – „ВиК” ООД, гр.Добрич дава възможност за подписване на договора и бе помолено присъстващите да останат в залата, за да станат съпричастни на това събитие.

Според чл.198в, ал.5, т.2 от Закона за водите г-жа Детелина Николова в качеството си на Председател на Асоциацията по ВиК подписа договора с ВиК оператора, а от страна на „Водоснабдяване и канализация” ООД, гр.Добрич договорът беше подписан от Управителя на дружеството– инж. Петър Калчев.

**Председател на Асоциацията по ВиК- Добрич: ............./П/..........................**

**Детелина Николова**

Преброител : ......../П/...................

Експерт „ВиК“ инж.Росен Павлов

Изготвил : ......../П/...................

Експерт „ВиК“ инж.Росен Павлов

Добрич, 07-09.03.2016 год.